TRC พุ่ง 5 วันติด นิวไฮในรอบ 3 เดือน รับข่าวคลังอนุมัติเพิ่มทุน “อาเซียนโปแตชฯ”
TRC พุ่ง 5 วันติด ทำนิวไฮในรอบ 3 เดือน รับ Sentiment บวกคลังอนุมัติเพิ่มทุนใน "อาเซียนโปแตชฯ" ล่าสุด ณ เวลา 14.47 น. ราคาอยู่ที่ 1.58 บาท บวก 0.06 บาท หรือ 3.95% สูงสุดที่ 1.61 บาท ต่ำสุดที่ 1.51 บาท มูลค่าซื้อขายที่ 314.31 ล้านบาท
19 ต.ค. 2559

ผู้สื่อข่าวรายงานว่า ราคาหุ้นบริษัท ทีอาร์ซี คอนสตรัคชั่น จำกัด (มหาชน) หรือ TRC ณ เวลา 14.47 น. ราคาอยู่ที่ 1.58 บาท บวก 0.06 บาท หรือ 3.95% สูงสุดที่ 1.61 บาท ต่ำสุดที่ 1.51 บาท มูลค่าซื้อขายที่ 314.31 ล้านบาท ขณะที่ดัชนีตลาดหุ้นไทยโดยรวมบวก 0.60%

โดยราคาหุ้นปรับตัวขึ้น 5 วันต่อเนื่อง นับตั้งแต่ราคาหุ้นอยู่ที่ระดับ 1.23 บาท เมื่อวันที่ 13 ต.ค.59 อีกทั้งเป็นการทำนิวไฮในรอบ 3 เดือน นับตั้งแต่ราคาหุ้นอยู่ที่ระดับ1.61 บาท ณ วันที่ 21 ก.ค.59
อนึ่งก่อนหน้านี้หนังสือพิมพ์รายงานอ้างแหล่งข่าวจากกระทรวงการคลัง ว่า รมว.คลังได้ลงนามอนุมัติเพิ่มทุนในบริษัท อาเซียนโปแตชชัยภูมิ จำกัด (มหาชน) หรือ APOT บริษัทในกลุ่ม TRC เพื่อรักษาสัดส่วนการถือหุ้นไม่ให้ต่ำกว่า 20% โดยจะใช้งบกลางประมาณ 100 ล้านบาทในการลงทุนในเฟสแรกจากวงเงินทั้งหมดที่กระทรวงการคลังจะใส่เพิ่มประมาณ 1,000 ล้านบาท
ด้าน บล.ทรีนีตี้ ระบุในบทวิเคราะห์ว่า หากกรณีดังกล่าวเป็นจริงจะถือเป็น Sentiment เชิงบวกที่สำคัญต่อ TRC ในการปลดล็อคข้อจำกัดในการเข้าถึงแหล่งเงินกู้ได้ หลังจากที่ช่วงที่ผ่านมาราคาหุ้นปรับตัวลงมาลึกสะท้อนความกังวลต่อความล่าช้าในโครงการดังกล่าวไปมากแล้ว